170 Jurnalul Oficial al Uniunii Europene 02/vol. 17 32004R2279 31.12.2004 JURNALUL OFICIAL AL UNIUNII EUROPENE L 396/38 REGULAMENTUL (CE) NR. 2279/2004 AL COMISIEI din 30 decembrie 2004 de modificare a Regulamentului (CE) nr. 747/2001 al Consiliului privind contingentele tarifare comunitare și cantitățile de referință pentru anumite produse agricole originare din Cisiordania și Fâșia Gaza COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul nr. 747/2001 al Consiliului din 9 aprilie 2001 privind modul de gestionare a unor contingente tarifare comunitare și a unor cantități de referință pentru produse susceptibile să beneficieze de preferințe în conformitate cu acordurile încheiate cu unele țări mediteraneene și de abrogare a Regulamentelor (CE) nr. 1981/94 și (CE) nr. 934/95 (1), în special articolul 5 alineatul (1) litera (b), întrucât: (1) Prin Decizia sa din 22 decembrie 2004 (2), Consiliul a încheiat un acord sub forma unui schimb de scrisori între Comunitatea Europeană și Organizaţia pentru Eliberarea Palestinei (OEP), care acționează în contul Autorităţii Palestiniene din Cisiordania și Fâșia Gaza, privind măsurile de liberalizare reciproce și înlocuirea protocoalelor nr. 1 și 2 ale acordului de asociere interimară CE-Autoritatea Palestiniană. Acest nou acord se aplică de la 1 ianuarie 2005. (2) Noul protocol nr. 1 privind regimul care se aplică impor- turilor în Comunitate de produse agricole originare din Cisiordania și Fâșia Gaza, denumit în continuare „noul protocol nr. 1”, prevede noi concesii tarifare și modificări ale concesiilor existente, prevăzute de Regulamentul (CE) nr. 747/2001, dintre care unele intră în cadrul unor con- tingente tarifare comunitare și al unor cantități de referință. (3) Pentru a pune în aplicare concesiile tarifare prevăzute de noul protocol nr. 1, se modifică Regulamentul (CE) nr. 747|2001. (4)  Pentru a calcula contingentele tarifare și cantitățile de refe- rință pentru primul an de aplicare, este necesar să se pre- vadă că, în cazul în care perioada la care se referă contingentul sau cantitatea de referință începe înainte de data aplicării noului acord, volumul contingentului tarifar (') JOL109, 19.4.2001, p. 2. Regulament, astfel cum a fost modificat ultima dată prin Regulamentul (CE) nr. 2256/2004 al Comisiei (JOL 385, 29.12.2004, p. 24). (?) Nepublicată încă în Jurnalul Oficial. și cantitatea de referință se reduc proporțional cu partea din această perioadă care s-a scurs deja până la această dată. (5)  Pentru a facilita gestionarea anumitor cantități de referință și a anumitor contingente tarifare existente, prevăzute de Regulamentul (CE) nr. 747/2001, cantitățile importate în cadrul acestor contingente și al acestor cantități de referință sunt luate în considerare pentru a le aplica măsurile prevă- zute în conformitate cu Regulamentul (CE) nr. 747/2001, astfel cum a fost modificat prin prezentul regulament. (6)  În conformitate cu noul protocol nr. 1, volumul contingentelor tarifare pentru anumite produse se mărește de două ori. (7) Întrucât dispozițiile prevăzute de prezentul regulament se aplică de la data punerii în aplicare a noului acord, prezentul regulament intră în vigoare cât mai repede posibil. (8) Măsurile prevăzute de prezentul regulament sunt în conformitate cu avizul Comitetului Codului Vamal, ADOPTĂ PREZENTUL REGULAMENT: Articolul 1 Anexa VIII la Regulamentul (CE) nr. 747/2001 se înlocuiește cu textul din anexa la prezentul regulament. Articolul 2 Pentru perioadele care sunt încă deschise la 1 ianuarie 2005 la care se referă contingentele și cantitățile de referință, cantitățile care, în conformitate cu Regulamentul (CE) nr. 747/2001, au fost puse în liberă circulație în Comunitate în cadrul contingentului tarifar și al cantităților de referință cu numerele de ordine 09.1381, 18.0310, 18.0340 și 18.0380 sunt luate în considerare pentru a fi aplicate contingentului tarifar și cantităților de referință prevăzute în anexa VIII la Regulamentul (CE) nr. 747/2001, astfel cum a fost modificat prin prezentul regulament. Articolul 3 Prezentul regulament intră în vigoare la data publicării în Jurnalul Oficial al Uniunii Europene. Se aplică de la 1 ianuarie 2005.